
Oppgaver til alle
Besvar én av følgende to oppgaver:

1) Sammenlikn Tysklands, Frankrikes, Polens og Storbritannias holdning til Lisboa-traktaten. Hva var de viktigste sakene hvert av landene ønsket å oppnå gjennom traktaten? Drøft hvorvidt landenes holdning til traktaten er et uttrykk for ønske om en dypere eller videre Europeisk union.

2)  Tyskland kalles ofte en ”temmet makt” (tamed power). Et annet begrep som kjennetegner Tyskland er bruken av ”myk makt” (soft power) . Diskutér hva som ligger i disse begrepene. Hvordan har Tyskland utøvet makt i Europa over tid? Gi eksempler på Tysklands strategi for å få gjennomslag for egne mål. Har Tysklands Europapolitikk forandret seg i senere tid?  


Oppgaver til studenter med spesialisering Polen/Sentral-Europa
Besvar én av følgende to oppgaver:

[bookmark: _GoBack]1) På hvilken måte skilte utvidingen av EU med åtte baltiske og sentraleuropeiske land i 2004 seg fra tidligere utvidinger? Hva fikk denne utvidingen å si for utviklingen i EU? Velg ett baltisk eller sentraleuropeisk land og gjør rede for hvordan landet har håndtert EU-medlemskapet. 

2) Polen har vært et markert medlem av EU, men med skiftende hell. Gjør rede for linjeskifter i polsk adferd i EU siden 2004. Legg særleg vekt på den delen av utenriks- og sikkerhetspolitikken som dreier seg om EU’s samarbeid med Russland og landene mellom Russland og EU. 




Oppgaver til studenter med spesialisering Tyskland
Besvar én av følgende to oppgaver:

1) Hvordan har europeiseringen påvirket "den tyske modellen"?

2) I hvilket omfang kan de tyske delstatene ivareta sine politiske og økonomiske interesser i Europa?


Oppgaver til studenter med spesialisering Storbritannia
Besvar én av følgende to oppgaver:

1) Margaret Thatcher kjempet for en britisk økonomisk kompensasjon fra EEC, den såkalte rebate. Forklar hva som ligger i dette begrepet, og analyser den britiske posisjonen: Hvorfor mente Thatcher og senere britiske statsministre at denne ordningen var ”riktig”?

2) Ifølge Vivien A. Schmidt har Storbritannia hatt færre problemer med å tilpasse seg EUs politikk (European policies) enn de tre andre store medlemslandene Tyskland, Frankrike og Italia. Hva kan grunnen(e) til det være, og hvorfor klager britene (ifølge Schmidt) likevel så mye over følgene EU-medlemskapet har for Storbritannia?


Oppgaver til studenter med spesialisering Frankrike 
Besvar én av følgende to oppgaver:

1) Diskutér Frankrikes bidrag til den felles europeiske sikkerhets- og forsvarspolitikken i perioden 1991 til ca. 2008.

2) Presenter de ulike euroskeptiske bevegelsene i Frankrike fra 1992. Diskutér deretter EUs innvirkning på offentlig politikk i Frankrike i samme periode.

